***Харолдд 211027***

**Құдайға толықтау бағышталған жүрек**

***О, Жаратқан, ақ жолыңа бағыттай гөр мені,***

***Өзіңнің шындығыңа сәйкес жүргім келеді,***

***Тек Сені ардақтауға нығайтшы жүрегімді. (Забур 85:11)***

Сізге қояр бір сұрағым бар: 1-ден 10-ға дейінгі шкала бойынша сіздің Құдайға деген сеніміңіз қаншалықты жоғары? Кішкентай кезіңізде түймедақ немесе көктем гүлін теріп алып, гүлдің жапырақтарын бір-бірден жұлып: «Ол мені жақсы көреді, сүймейді; ол мені жақсы көреді, сүймейді» деп ойнайтын ба едіңіз? Көп жағдайда бұл ойын, «ол мені жақсы көрмейді» деген қорытындымен аяқталатын еді. Әрине бұл жүректі ауыртады. Өйткені, сіз біреудің жүрегі сізге толығымен арналғанын нақты білгіңіз келеді.

Құдаймен де солай. Киелі кітапта “Себебі Жаратқан Ие Өзіне шын жүректен бағышталып, адал болып жүрген” адамдар туралы айтылады. Сіз өзіңізді осы қатарға қосасыз ба? Егер солай болса, ешбір күмәнсіз, Құдай әрқашан сіздің жаныңызда болады, немесе басқаша айтқанда, сіз Онымен бірге болу туралы шешім қабылдадыңыз және егер сіз Құдайдың тобында болсаңыз, сіз әрқашан көпшіліктің арасында боласыз.

Шежірелер 2-жазба 16:9-да былай делінген: “Себебі Жаратқан Ие Өзіне шын жүректен бағышталып, адал болып жүргендерді күш-қуат беріп қолдау үшін, бүкіл жер жүзін назарында ұстап отырады.”. Забур жыршысы: “Тек Сені ардақтауға нығайтшы жүрегімді” (Забур 85:11). Жүрегі толық бағышталған, жүрегі Құдайға толықтай арналған адамның бес белгісі бар. Оларды осы маңызды мәселеде қай жерде тұрғаныңызды көру үшін бақылау тізімі ретінде пайдаланып көріңіз.

№1: Сіз Құдайға толықтай сенім артасыз. Бұл - болып жатқанның бәрін білуіңіз немесе түсінуіңіз керек дегенді білдірмейді. Сіз оның бәрін түсінбейсіз; тіпті ешқашан түсіне алмайсыз да. Бірақ, сіздің жүрегіңіз Құдайға толықтай бағышталғаннан кейін, сіз қандай оғаш жағдайлар пайда болса да, Құдайдың керемет, мейірімді Құдай екенін біліп, Оған толықтай сенім артасыз. Кемелсіз бұзылған әлемде өмір сүре отырып, көп нәрсе біз үшін түсініксіз болып көрінеді, бірақ, дәл сондай кезде сенім элементі орын алады.

№ 2: Сіз өз бетіңізше іс әрекет істеуден гөрі, бәрін Құдайға тапсырасыз. Яғни Құдайға деген тәуелділігіңізді білдіресіз. Бұл, әрине, сіз отырып, Құдайдан бақшаңызды отырғызуды, ыдыс-аяқты жууды немесе сіз үшін жұмысыңызды жасауды талап ету дегенді білдірмейді. Бірақ сіздің жүрегіңіз Құдайға бағышталған кезде, сіз өзіңіз жасай алмайтын нәрсені Құдайдың жасайтынына сенімді боласыз.